YGG วิ่ง 7% โบรกชี้กำไร Q2 โต 15% แนะ “ซื้อ” เป้า 14 บ. อัพไซด์ 72%
YGG บวก 7% เก็งกำไรไตรมาส 2 โต 15% อานิสงส์ธุรกิจ VFX และอะนิเมชั่นที่เติบโตต่อเนื่องและธุรกิจเกมปล่อยเวอร์ชั่นใหม่ โบรกแนะ “ซื้อ” เป้า 14 บ. อัพไซด์ 71.77%
YGG บวก 7% เก็งกำไรไตรมาส 2 โต 15% อานิสงส์ธุรกิจ VFX และอะนิเมชั่นที่เติบโตต่อเนื่องและธุรกิจเกมปล่อยเวอร์ชั่นใหม่ โบรกแนะ “ซื้อ” เป้า 14 บ. อัพไซด์ 71.77%
1 ส.ค. 2565

ผู้สื่อข่าวรายงานว่า วันนี้ (1 ส.ค.65) ราคาหุ้น บริษัท อิ๊กดราซิล กรุ๊ป จำกัด (มหาชน) หรือ YGG ณ เวลา 15:32 น. อยู่ที่ระดับ 8.15 บาท บวก 0.55 บาท หรือ 7.24% สูงสุดที่ระดับ 8.20 บาท ต่ำสุดที่ระดับ 7.60 บาท ด้วยมูลค่าการซื้อขาย 59.49 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 71.77%

บริษัทหลักทรัพย์ บัวหลวง จำกัด (มหาชน) ระบุในบทวิเคราะห์ ว่า ครึ่งปีแรก 65 ภาพของกำไรอาจจะยังไม่ได้ตื่นเต้นมาก เนื่องจากเป็นช่วงของการพัฒนาเกมใหม่ๆ เพื่อเตรียมปล่อยในครึ่งปีหลัง 65 แต่อย่างไรก็ตามยังคาดกำไรไตรมาส 2/65 เติบโตได้ระดับ 10-15% จากงวดเดียวกันของปีก่อน และไตรมาสก่อน จากทั้งธุรกิจ VFX และอะนิเมชั่นที่เติบโตต่อเนื่อง และธุรกิจเกมที่มีการปล่อยเวอร์ชั่นใหม่ของ HSH:Survive ช่วงกลางไตรมาส
สำหรับกำไรในครึ่งปีหลัง 65 ทางฝ่ายวิจัยคาดหวังจะเห็นการเติบโตระดับ 30% จากงวดเดียวกันของปีก่อน และจากช่วงครึ่งปีก่อน มาจากเกมใหม่ที่จะทยอยปล่อยออกมาตั้งแต่ไตรมาส 3/65 (2 เกม และ Metaverse) และไตรมาส 4/65 (1 เกมพัฒนาเอง และ 2 เกม มือถือนำเข้ามา) ทั้งนี้ราคาหุ้นปรับตัวลงมาจนค่า PER อยู่ระดับ 31 เท่า เทียบกับจุดสูงสุดที่เคยทำได้ที่ 60 เท่า โดยทางฝ่ายวิจัยน่าจะเห็นการกลับเป็นขาขึ้นของราคาหุ้นสะท้อนผลประกอบการในครึ่งปีหลัง 65 ที่จะเติบโตโดดเด่น ยังคงคำแนะนำ “ซื้อ” ราคาเป้าหมาย 14 บาท